# CPU órajelváltozás-figyelő kézikönyve

## Bevezetés

### CPU órajelváltozás-figyelő

A CPU órajelváltozás-figyelő segítségével egyszerűen követheti az egyes CPU-k órajeleinek változásait.

A CPU órajelváltozás-figyelő panelhoz adásához kattintson a jobb egérgombbal a panelre, és válassza a Hozzáadás a panelhez CPU órajelváltozás-figyelő lehetőséget.

A CPU órajelváltozás-figyelő csak olyan linuxos gépeken működik, melyek rendelkeznek kernelszintű támogatással. Ugyanakkor támogatja a kernelben lévő órajelváltozás-figyelő felületek több generációját.

Ha nincs CPU órajel-módosítási támogatás a rendszerben, akkor a CPU órajelváltozás-figyelő csak a pillanatnyi órajelet jeleníti meg.

Ha támogatott a CPU-órajel módosítása, akkor a CPU órajelváltozás-figyelő egy CPU ikont jelenít meg egy folyamatsávval. A sáv a CPU jelenlegi órajelét mutatja a maximálishoz képest.

Alapértelmezésben a CPU órajelváltozás-figyelő a pillanatnyi órajelet Hertzben jeleníti meg (a frekvencia alapegységében), de beállítható, hogy ehelyett százalékban adja meg. További információk a CPU órajelváltozás-figyelő beállításához: cpufreq-applet-prefs.

Minden CPU órajelváltozás-figyelő csak egy CPU-t képes kezelni. Ha többprocesszoros számítógéppel rendelkezik, akkor minden processzorhoz külön példány szükséges.

### Az ikonok bemutatása

A CPU órajelváltozás-figyelő ikonok segítségével jeleníti meg a processzor pillanatnyi órajelét. Ezek:

Ikon | Leírás
100% energia | A CPU 100%-os, vagy ahhoz közeli órajelen működik.
75% energia | A CPU 75%-os, vagy ahhoz közeli órajelen működik.
50% energia | A CPU 50%-os, vagy ahhoz közeli órajelen működik.
25% energia | A CPU 25%-os, vagy ahhoz közeli órajelen működik.

### Órajel- és vezérlőválasztó

Az órajelválasztó funkció lehet hogy alapértelmezetten nem elérhető a számítógépén. Keresse meg a rendszergazdáját, vagy olvassa el a rendszer szállítójának dokumentációját, vagy ennek a szoftvernek a dokumentációját.

A CPU-órajel beállításához kattintson az alkalmazásra, ekkor egy menüt fog látni. A menü felsorolja a lehetséges órajeleket, valamint az órajel-vezérlőket.

A Beállítások között választhatja ki, hogy megjelenjenek-e az órajelek és vezérlők. További információkért lásd: cpufreq-applet-prefs

#### Csak az órajeleket megjelenítő órajel-választó

#### Az órajeleket és vezérlőket is megjelenítő órajel-választó

## Beállítások

A CPU órajelváltozás-figyelő beállításához kattintson jobb egérgombbal az alkalmazásra, és válassza a Beállítások menüpontot.

A Beállítások ablak a következőket tartalmazza:

### CPU órajelváltozás-figyelő Beállítások párbeszédablaka

CPU órajelváltozás-figyelő beállítások párbeszédablaka

Megfigyelt CPU (többmagos/többprocesszoros rendszer esetén)

- Ezt a legördülő listát a megfigyelni kívánt CPU kiválasztására használhatja.

  ### Megfigyelni kívánt CPU kiválasztása

  CPU órajelváltozás-figyelő beállítások párbeszédablakának CPU-választója

  A Megfigyelt CPU opció csak többmagos/többprocesszoros rendszereknél jelenik meg.

Megjelenítés beállításai

- Ezt a legördülő listát az alkalmazás megjelenítési módjának megváltoztatására használhatja. A lehetséges módok: Kép, Szöveg vagy mindkettő (Kép és szöveg).

A CPU órajelének megjelenítése órajelként

- Válassza ezt az lehetőséget a pillanatnyi CPU órajel megjelenítéséhez.

Órajelegységek megjelenítése

- Válassza ezt az lehetőséget az órajelegységek megjelenítéséhez.

A CPU órajelének megjelenítése százalékosan

- Válassza ezt a lehetőséget a pillanatnyi órajel százalékos megjelenítéséhez.

Menü megjelenítése

- Ezzel a lehetőséggel kiválasztható, hogy mennyi információ jelenjen meg az órajel-választó legördülő menüjében (lásd: gnome-cpufreq-selector). Megjeleníthet Órajeleket, Vezérlőket, vagy mindkettőt (Órajelek és vezérlők).

  ### A kiválasztás „Órajelek és vezérlőkre” állítva

  CPU-vezérlők kiválasztása